        ROMÂNIA                                                                                                                                     
JUDEŢUL CĂLĂRAŞI                                                                                         
CONSILIUL JUDEŢEAN CĂLĂRAŞI
HOTĂRÂRE
privind aprobarea proiectelor care vor beneficia de finanțare nerambursabilă, 
din bugetul județului Călărași pe anul 2026, 
pentru activități nonprofit de interes public județean
Consiliul Judeţean Călăraşi, întrunit în şedinţa extraordinară din 18.08.2026,

Având în vedere:

- raportul comun al Direcției Economice, Direcției Dezvoltare, Tehnică și Relații Externe și Direcției Juridice și Administrație Publică, înregistrat sub nr. 12141 din 22.07.2026;
- avizul Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;

- avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;
- prevederile Hotărârii Consiliului Județean Călărași nr. 136 din 16.06.2026 privind aprobarea Programului anual județean pentru acordarea finanţărilor nerambursabile, valabil pe anul 2026;
- prevederile Hotărârii Consiliului Județean Călărași nr. 137 din 16.06.2026 privind aprobarea regimului finanțărilor nerambursabile, de către Consiliul Județean Călărași, pentru activități nonprofit de interes public județean, pe anul 2026, cu modificările și completările ulterioare;

- procesul-verbal al Comisiei de evaluare privind deschiderea, verificarea documentației și a condițiilor de eligibilitate a propunerilor de proiecte depuse în baza Legii nr. 350/2005, pentru atribuirea contractelor de finanțare nerambursabilă de la bugetul propriu al județului Călărași nr. 11445/08.07.2026;
- procesul-verbal al Comisiei de evaluare privind verificarea și acordarea a punctajului pentru propunerile de proiecte depuse în baza Legii nr. 350/2005 pentru atribuirea contractelor de finanțare nerambursabilă de la bugetul propriu al județului Călărași nr. 11576/10.07.2026;

- raportul procedurii Comisiei de evaluare privind propunerile de proiecte depuse în baza Legii nr. 350/2005, pentru atribuirea contractelor de finanțare nerambursabilă de la bugetul propriu al județului Călărași nr. 11834/15.07.2026;
- prevederile art. 4-14, art. 24-31 din Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare;

- prevederile art. 5 alin. (3) și art. 26 alin. (10) din Legea nr. 273/2006 privind finanţele publice locale, cu modificările și completările ulterioare;

- prevederile art. 2 alin. (1), art. 5 şi art. 9 din Ordinul ministrului tineretului şi sportului nr. 664/2018 privind finanţarea din fonduri publice a proiectelor şi programelor sportive, cu modificările și completările ulterioare;

- prevederile art. 173 alin. (1) lit. d) și alin. (5) lit. d), e) şi f) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;

În temeiul 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:

 Art. 1. – Se aprobă proiectele și atribuirea contractelor de finanțare nerambursabilă din bugetul județului Călărași în anul 2026, conform Anexei care face parte integrantă din prezenta hotărâre.


Art. 2. – Contractele de finanțare se vor întocmi conform contractului-cadru aprobat prin Hotărârea Consiliului Județean Călărași nr. 137 din 16.06.2026.

Art. 3. – În termen de maxim 30 de zile de la data încheierii contractelor de finanțare nerambursabilă, Direcția Juridică și Administrație Publică va asigura publicarea Anunțului de atribuire a contractelor de finanțare în Monitorul Oficial al României, partea a VI-a.
Art. 4. – Derularea contractelor de finanțare nerambursabilă care se vor încheia între beneficiari și Județul Călărași va fi monitorizată de către Comisia de monitorizare a contractelor de finanțare, din bugetul propriu al Judeţului Călăraşi, pentru activități nonprofit de interes general, constituită prin Dispoziția Președintelui Consiliului Județean Călărași.  

Art. 5. – (1) La finalul exercițiului bugetar, aparatul de specialitate al Consiliului Județean Călărași are obligația întocmirii unui raport cu privire la contractele de finanțare nerambursabilă încheiate în cursul anului fiscal, care va cuprinde programele finanțate, beneficiarii şi rezultatele contractului.


    (2) Raportul prevăzut la alin. (1) va fi publicat în Monitorul Oficial al României, Partea a VI-a, precum şi pe site-ul propriu al Consiliului Județean Călărași, în conformitate cu prevederile art. 18 din Legea nr. 350/2005 privind regimul finanțărilor nerambursabile din fonduri publice alocate pentru activităţi nonprofit de interes general.

     Art. 6. – (1) Comisia de monitorizare a contractelor de finanțare, din bugetul județului Călărași, pentru activități nonprofit de interes general, constituită prin Dispoziţia Președintelui Consiliului Judeţean Călăraşi nr. 331 din 09.08.2024, va duce la îndeplinire prevederile prezentei hotărâri.
  

     (2) Secretarul General al Judeţului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean Călărași şi Preşedintelui Comisiei menţionate la alineatul (1): doamna Sandra ROŞCA.
   PREŞEDINTE,

ec. Vasile ILIUȚĂ

                     
                     CONTRASEMNEAZĂ,                                                 

                                                                              SECRETARUL GENERAL AL JUDEŢULUI, 

   



                                                     Anca-Mirela ȘTEFĂNESCU
Nr. 199 


Adoptată la Călăraşi,

Astăzi  18.08.2026,

Redactată de Cons. jur., Alin-Cristian Gheorghe, în 3 exemplare.

